《使辽作十四首 其九》
宋代·刘跂

一作重山去，频看破镜飞。长悲青冢怨，莫忘白登围。

礼觉周旋异，心知笑语非。南飞何处鸟，安得与俱归。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。